Ons parkeer die motorwoonwa by Kim en Sunelle in hul agterplaas en ry met die Fordjie tot by Langebaan. By die suidelike ingang na die Weskus Park reen dit nog hard, en ons hou verby. In Langebaan skyn die son, en ons gaan die Weskus Park van die noorde kant binne. Sommer met die inry stop die verldwagters ons en vertel ons van 'n trop van sowat 60 Elande wat net om die draai wei. Dit was nogal 'n gesig om hulle so stadign deur die bossies te sien wei.
Ons gaan tot by Geelbek waar daar 'n oulike (alhoewel duur) restaurant is. Ons eet iets ligs en stap af na die lagoon om voels te soek. Ons sien 'n groot klomp Flaminke en kon mooi fotos neem.
Omdat ons verneem dat dit die laaste sonskyndag die week sal wees, ry ons na Paternoster, Velddrift, Laaiplek en Port Owen. Paternoster is 'n baie mooi plekkie met 'n unieke boustyl.
Gedurende die oggend ry ons na die Laguna winkelsentrum naby Mykonos om ons wasgoed te gaan was. Ons doen ook inkopies vir die week wat voorl�.
Swaer Jacques daag op net betyds vir die groot rugbywedstryd tussen die Bulls en die Stormers. Dit was nogal 'n eensydige affere met die Bulls wat met hul tweede span opdaag.
Nog 'n baie lekker sonskyn, windstil dag by die see. Ons gaan koop bestanddele en vleis vir 'n skaap potjie en van 15:00 die middag maak ons potjie.
Soos die bote inkom koop die "bakkie smouse" vragte vol snoek by die bote. Daar is duisende snoeke gevang, so almal kry wat hul wil he. Ons self koop 6 groot snoeke vir R20-00 elk, plus R5 vir die mannetjie wat dit vir ons vlek en skoonmaak. Die 6 snoeke weeg so swaar dat Jacques dit beswaarlik kna dra.
By die kamp maak ons die snoeke mooi skoon en sny dit in porsies op om in plastiese sakke te vries. Die helfte van "een meneer" van 'n snoek word die aand gebraai saam met 'n vars broodjie wat Elba in ons motorwoonwa se gas-oond bak. Dit was nou koningskos.
Hier kom die son op en gaan onder oor dieselfde see. Ons verneem dit is die enigste plek op aarde wat dit so gebeur.
Die sewende mooiweersdag in 'n ry. Net sonskyn en geen wind!. Teen laat middag gaan ons vir 'n "sundowner" by die pub langs Mykonos en sien hoe die son oor die strandmeer ondergaan.
Dit is weer 'n pragtige sonskyndag, en ons besluit om na Saldanha en Jacobsbaai te ry. By Jacobsbaai gaan eet ons by die Weskusplek, 'n restaurant op die see se hoogwatermerk.
Die negende mooiweersdag sonder enige wind. Ons braai "bietjiedag" ons hoender op die kole sodat ons gereed kan wees vir die groot rugbyfees wat die middag plaasvind. Die son sak in 'n rooi vuurbol oor die see
Ons kry die slegte nuus dat Elba se Pa vroeg die oggend oorlede is. Jacques en Elba ry dadelik om hul ma te gaan bystaan.